اوتوزاۆچونجو درس
"حال شکیلچیلرینین مۆختلیف معنالی سؤز یاراتماسى (3)"
2. یییه لیک حال: بو قرامئری حال ایکی شئى آراسیندا صاحیبلیک بیلدیریر، بونا گؤره ده فعللره باغلى دئییل. بو حالین" یییهلیک" آدلانماسى شرطیدیر، اونا گؤره کى، بعضى یییهلیک بیرلشمهلرى صاحیبلیک آنلامیندا دئییلدی: اوشاقلارین اونو.
بو حالین علامتى "ین 4" و "نین 4" دیر، اؤزۆ ده "کیمین؟" و "نهیین؟" سورولاریندان بیرینه جاواب وئرر.
ایسیم بو حالدا اولاندا نادیر حاللاردا، جۆملهنین خبرى اولا بیلیر: "وطن میللتیندیر."
بو حالدا اولان ایسیم اؤزۆندن سونرا گلن ایسیمى تعیین ائدیر: "اوشاق آنانین الیندن توتوبدور." بورادا" آنا" سؤزۆ "ال" سؤزۆنۆ تعیین ائله ییر.
ییییهلیک حال بللیلیک(مۆعینلیک) بیلدیرر. بو حالدا اولان هر بیر ایسیم یالنیز اؤزۆندن سونرا گلن ایسیمله بیرلیکده جۆملهنین بللى عضوو، او جۆملهنین خبرى و یا مۆبتداسى اولا بیلر: آسلانین ایشى دۆزهلدى (مۆبتدا). ائلناز آیلارین الیندن توتدو (تاماملیق). او گؤرۆنن تبریزین ارکیدیر (خبر).
azb_Arab azb_Arab azb_Arab azb_Arab azb_Arab azb_Arab azb_Arab